Here is a page extracted from Wikipedia that may contain CSS, HTML, and a lot of unformatted text.

Title: Lasaosa
Content: Lasaosa ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo. Pende de l'archidiocesi de Pamplona a traviés d'a diocesi de Chaca y de l'arcipestrau de Samianigo.

A suya población ye d'1 habitant (2016).

Cheografía 
A localidat de Lasaosa ye situata a 1.130 metros d'altaria sobre o livel d'a mar.

Historia 
Seguntes Agustín Ubieto Arteta, a primera cita d'o lugar ye en 1082, recullita en a obra de José Salarrullana de Dios Documentos correspondientes al reinado de Sancio Ramírez, desde 1063 hasta 1094 (en Colección de documentos para el estudio de la Historia de Aragón, III, Zaragoza, 1907), y documenta as formas Lasaosa, Lasabosa, Lasarrosa, Lasauosa, Lasavosa y Lasossa.

Demografía

Molimentos 
A Ilesia de Sant Chaime o Mayor de Lasaosa, una ilesia d'o sieglo XVIII adedicada a Sant Chaime o Mayor, que ye la ilesia parroquial d'o lugar y que hue se troba en runas. Se tracta d'un edificio con nomás que una sola nau dividida en tres trampos y cubierta con una vuelta de canyón con lunetos, con capiellas laterals y con acceso a traviés d'un portico baixo la suya torre adosada.

Referencias 

Lugars de Samianigo
Lugars d'a provincia de Uesca
Localidaz d'a diocesi de Chaca en l'Alto Galligo